**වනජීවී සංරක්ෂණ දෙපාර්තමේන්තුවේ ,අධීක්ෂණ කලමණාකරණ සහකාර - තාක්ෂණික/තාක්ෂණික නොවන නිලධර ගණයේ වනසත්ත්ව අඩවි ආරක්ෂක III තනතුරට බඳවා ගැනීමේ සීමිත තරඟ විභාගය - 2016 (2017)**

වනසත්ත්ව අඩවි ආරක්ෂක III තනතුරෙහි පවතින ඉතිරි පුරප්පාඩු 20 සම්පූර්ණ කිරීම සඳහා 2016.06.20 දිනට පහත සඳහන් සුදුසුකම් සම්පූර්ණ කරන ලද අභ්‍යන්තර අයදුම්කරුවන්ගෙන් පමණක් නැවත වරක් අයදුම්පත් කැඳවනු ලැබේ.

**සටහන:- පහත සඳහන් නිලධාරීන් මේ යටතේ අයදුම්පත් ඉදිරිපත් කිරිමට සුදුසුකම් නොලබන බව සලකන්න.**

1. **2016.06.20 දිනට බලපැවැත්වූ නිවේදනයෙහි සඳහන් සුදුසුකම් සපුරා තිබූ නමුත් අයදුම්පත් ඉදිරිපත් නොකල නිලධාරීන්.**
2. **2016.06.20 දිනට නිවේදනයෙහි සඳහන් සුදුසුකම් සපුරා අයදුම්පත් ඉදිරිපත් කර විභාගයට පෙනි නොසිටි සහ විභාගයට පෙනී සිට විභාගය අසමත්**

02. මෙම නිවේදනය අවසානයේ ඇති ආදර්ශ අයදුම්පත අනුව සකස් කරන ලද අයදුම්පත් 2017.08.25 දිනට පෙර වනජීවී සංරක්ෂණ අධ්‍යක්ෂ ජනරාල්, වනජිවී සංරක්ෂණ දෙපාර්තමේනතුව, 811/ඒ, ජයන්තිපුර පාර, බත්තරමුල්ල යන ලිපිනයට එවිය යුතුය. ඉල්ලුම් පත්‍රයේ අංක 01 සිට 06 තෙක් පළමුවන පිටුවට ද, 07සිට 12 තෙක් දෙවන පිටුවට ද වන ලෙස සකස් කළ යුතු අතර ඊට අදාළ තොරතුරු පැහැදිලිව ඇතුලත් කළ යුතුය. අයදුම්කරන තනතුර ලියුම් කවරයේ වම්පස ඉහළ කෙළවරේ පැහැදිලිව සඳහන් කල යුතුය. ආදර්ශ ඉල්ලුම් පත්‍රයට අනුකූල නොවන අයදුම්පත් දැනුම් දීමකින් තොරව ප්‍රතික්ෂේප කරන අතර එම ඉල්ලුම් පත්‍රයේ ඡායා පිටපතක් ළඟ තබා ගැනිම ප්‍රයෝජනවත් වනු ඇත.

03. මෙම තනතුරට හිමි වැටුප් ක්‍රමය වනුයේ 2016.02.25 දිනැති රාජ්‍ය පරිපාලන චක්‍රලේඛ අංක 03/2016 හි අංක I උපලේඛන අනුව MN3 වැටුප් ඛණ්ඩයේ රු.31,040 - 10x445 - 11x660 - 10x730 - 10x750 – 57,550/= වේ. තවද එම චක්‍රලේඛයේ 03.7 හි සඳහන් පරිදි උපලේඛන II හි සඳහන් උසස්වීම් ක්‍රියාත්මක වන වර්ෂයට අදාල තීරුවෙහි සඳහන් වැටුප පදනම් කොට ගෙන වැටුප් ගෙවීම සිදුකෙරේ

04. සේවයේ නියුක්ත කරවීමේ කොන්දේසි :- මෙම තනතුර ස්ථීරය. විශ්‍රාම වැටුප් සහිතය. වැන්දඹු හා අනත්දරු / වැන්දඹු පුරුෂ හා අනත්දරු විශ්‍රාම වැටුප් අරමුදලට දායක විය යුතුය.

05. වයස :- උපරිම වයස් සීමාව අදාල නොවේ.

06. අධ්‍යාපන සුදුසුකම් :-

(අ) සිංහල/දෙමළ/ඉංග්‍රීසි භාෂාව සහ ගණිතය ඇතුළු තවත් විෂයන් දෙකකට සම්මාන සාමාර්ථ සහිතව දෙවරකට නොවැඩි වාර ගණනක දී විෂයයන් හයකින් (06) අධ්‍යාපන පොදු සහතික පත්‍ර (සාමාන්‍ය පෙළ) විභාගය සමත්ව තිබීම.

 සහ

(ආ) අධ්‍යයන පොදු සහතික පත්‍ර (උසස් පෙළ) විභාගයේ දී අවම වශයෙන් විෂයයන් එකක්වත් සමත්ව තිබිම (සාමාන්‍ය පොදු පරීක්ෂණය හැර) .

07. වෘත්තිය සුදුසුකම් :-

I. වනජීවී සංරක්ෂණ දෙපාර්තමේන්තුව විසින් පවත්වනු ලබන වනජීවි සංරක්ෂණය පිළිබඳ කණිෂ්ඨ සහතික පත්‍ර පාඨමාලාව සමත් වී තිබීම.

08. පළපුරුද්ද:-

I වනජීවී සංරක්ෂණ දෙපාර්තමේන්තුවේ කළමණාකරණ සහකාර තාක්ෂණික නොවන ඛණ්ඩ 02 නිලධර ගණයේ 11 හෝ 1 ශ්‍රේණියට අයත්වන වනසත්ත්ව නියාමක තනතුරෙහි හෝ අඩවි සහකාර තනතුරෙහි නිලධාරියකු වීම.

II. පූර්වාසන්න වසර පහ (05) තුල සතුටුදායක සේවා කාලයක් සම්පූර්ණ කර තිබීම.

09. කායික සුදුසුකම්:-

සෑම අපේක්ෂකයකුම ශ්‍රී ලංකාවේ ඕනෑම ප්‍රදේශයක සේවය කිරිමටත් තනතුරේ රාජකාරි ඉටුකිරිමටත් ප්‍රමාණවත් ශාරීරික හා මානසික යෝග්‍යතාවයකින් යුක්ත විය යුතුය.

10. වෙනත්:-

1. ශ්‍රී ලංකාවේ පුරවැසියකු විය යුතුය.

2.අයදුම්කරුවන් විශිෂ්ඨ චරිතයකින් යුක්ත විය යුතය

3.තනතුරට බඳවා ගැනීම සඳහා අවශ්‍ය සියළු සුදුසුකම් සම්පූර්ණ කල යුතු බවට අයදුම්පත් කැඳවීමේ

 නිවේදනයේ සඳහන් කරනු ලබන දිනට සුදුසුකම් සෑම ආකාරයකින්ම සම්පුර්ණ කර තිබිය යුතුය.

11. සේවයට බඳවා ගැනිමේ ක්‍රමය;-

(1) ලිඛිත තරඟ විභාගයක සහ සාමාන්‍ය සම්මුඛ පරීක්ෂණයක ප්‍රතිඵල මත බඳවා ගනු ලැබේ. ලිඛිත විභාගය සමත් අයදුම්කරුවන්ගේ කුසලතා අනුපිළිවෙල අනුව බඳවා ගැනීමට අපේක්ෂිත සංඛ්‍යාව මෙන් පස් ගුණයක් ව්‍යුහගත සම්මුඛ පරීක්ෂණයට කැඳවා ලිඛිත විභාගයේ දී හා සම්මුඛ පරීක්ෂණයේදී ලබාගන්නා ලකුණුවල එකතුවේ කුසලතා අනුපිළිවෙල අනුව බඳවා ගනු ලැබේ.

12.ලිඛිත විභාගය:-

පහත සඳහන් විෂයන් ඇතුලත් වන සේ ලිඛිත විභාගය පවත්වනු ලැබේ.එය ප්‍රශ්ණ පත්‍ර 02කින් යුක්තය.මෙම ලිඛිත විභාගය සමත් වීම සඳහා ඒක් එක් ප්‍රශ්ණ පත්‍රයට 40%ක් ලකුණු ලබාගත යුතුය.

විභාගයේ විෂය

 1 බුද්ධි පරීක්ෂණය හා අවබෝධය කාලය පැය 01යි මුළු ලකුණු 100යි.

 2 සාමාන්‍ය දැනුම හා වනජීවී සංරක්ෂණය කාළය පැය 02යි මුළු ලකුණු 100යි.

විෂය නිර්දේශය;-

**බුද්ධි පරීක්ෂණය හා අවබෝධය**

පද සංඛ්‍යා, රූප වශයෙන් ඉදිරිපත් කරනු ලබන ගැටළු විශේෂයකි. අපේක්ෂකයින් දක්වන අනුමාන හා ප්‍රතිචාර ආශ්‍රයෙන් එම ගැටළුව පිළිබඳ අවබෝධය,ප්‍රමාණිකරණය හා කාලය සහ අවකාශය අතර සම්බන්ධතාවය වටහා ගැනීමෙහිලා අපේක්ෂකයන්ගේ හැකියාව මනින කෙටි ප්‍රශ්න වලින් යුත් ප්‍රශ්න පත්‍රයකි.

**සාමාන්‍ය දැනුම හා වනජීවී සංරක්ෂණය**

වනජීවී සංරක්ෂණය පිළිබඳ ජාතික කළාපීය හා සමස්ථ ලෝකයේ සංවිධාන,පරිසරය පිළිබඳ දැනුම හා සාමාජීය,සංස්කෘතික හා විද්‍යාත්මක,දේශපාලනික,ආර්ථික සම්බන්ධයෙන් අපේක්ෂකයන්ගේ දැනුවත් භාවය මනින බහුවරණ විෂයානුබද්ධ කෙටි ප්‍රශ්ණ හා ව්‍යුහගත රචනා මාදිලියේ ප්‍රශ්ණ වලින් යුත් ප්‍රශ්න පත්‍රයකි.

 සටහන;- ප්‍රවේශ පත්‍රය නොමැතිව විභාග ශාලාවට ඇතුළු වීමට නොලැබේ. විභාගය ආරම්භ වන දිනයේ විභාග ශාලාධිපති වෙත ඉදිරිපත් කළයුතු වන්නේ තම අත්සන සහතික කරවා ගත් ප්‍රවේශ පත්‍රයකි.

13 . අයදුම්කරුවන්ගේ අනන්‍යතාව:-

විභාග ශාලාධිපති සෑහීමකට පත්වන අයුරින් සෑම අපේක්ෂකයකුම විභාග ශාලාවේදී තම අනන්‍යතාව ඔප්පු කළ යුතුවේ.පහත සඳහන් ලේඛන වලින් එකක් ඉදිරිපත් කළ යුතුය.

(අ) පුද්ගලයින් ලියාපදිංචි කිරිමේ දෙපාර්තමේන්තුව විසින් නිකුත් කරන ලද ජාතික හැඳුනුම්පත.

(ආ) වලංගු විදේශ ගමන් බලපත්‍රය.

14. විභාගය පැවැත්වීම සම්බන්ධයෙන් වනජීවී සංරක්ෂණ අධ්‍යක්ෂ ජනරාල් විසින් පනවනු ලබන නීති රීති වලට විභාග අපේක්ෂකයන් යටතේ වේ. එම නීති රීති උල්ලංඝනය කලහොත් වනජීවී සංරක්ෂණ අධ්‍යක්ෂ ජනරාල් විසින් පනවනු ලබන දඞුවමකට යටත් වීමට සිදුවනු ඇත.

15. සම්මුඛ පරික්ෂණය:- වනජීවී සංරක්ෂණ අධ්‍යක්ෂ ජනරාල් විසින් පත්කරනු ලබන මණ්ඩලයක් විසින් අපේක්ෂකයින් සම්මුඛ පරීක්ෂණයට භාජනය කරනු ඇත.

16. මෙම ගැසට් නිවේදනයේ සඳහන් නොවන යම් කරුණක් වෙතොත් ඒ සම්බන්ධයෙන් අවසාන තීරණය වනජීවී සංරක්ෂණ අධ්‍යක්ෂ ජනරාල්ගේ නියමය පරිදි වන්නේය.එමෙන්ම පුරප්පාඩු පිරිවීමට හෝ නොපිරවීමට හෝ පුරප්පාඩු වලින් කොටසක් පිරිවීම පිළිබඳ අවසාන තීරණය ද වනජීවී සංරක්ෂණ අධ්‍යක්ෂ ජනරාල් සතුය.

එම්.ජී.සී.සූරියබණ්ඩාර

අධ්‍යක්ෂ ජනරාල්

වනජීවී සංරක්ෂණ දෙපාර්තමේන්තුව

**ආදර්ශ අයදුම් පත්‍රය
වනජීවී සංරක්ෂණ දෙපාර්තමේන්තුවේ ,අධීක්ෂණ කලමණාකරණ සහකාර - තාක්ෂණික/තාක්ෂණික නොවන නිලධර ගණයේ වනසත්ත්ව අඩවි ආරක්ෂක** III **තනතුරට බඳවා ගැනමේ සීමිත තරඟ විභාගය - 2016 (2017)**

විභාගයට පෙනීසිටීමට අපේක්ෂිත මාධ්‍ය අදාල අංකය කොටුව තුල ලියන්න

සිංහල - 1

දෙමළ - 2

ඉංග්‍රිසි - 3

අදාල අංකය කොටුව තුල ලියන්න

1. (1) මුලකුරු අගට යොදා මුලකුරු සමඟ නම(ඉංග්‍රිසි කැපිටල් අකුරින්)උදා:-SUNIL,A.B.

 .......................................................................................................................................

 ........................................................................................................................................

(2) මුලකුරු සහිත නම සිංහලෙන් :-

 .........................................................................................................................................

 .........................................................................................................................................

 (3) ස්ථීර ලිපිනය

 ..........................................................................................................................................

 ..........................................................................................................................................

 (4) ප්‍රවේශ පත්‍ර එවිය යුතු ලිපිනය

 ...........................................................................................................................................

 ...........................................................................................................................................

1. උපන්දිනය :- ..................... (2) වයස :- අවු:- ..........මාස:-............දින:-.........
2. ජාතික හැදුනුම්පත් අංකය:-.....................................
3. (1). දැනට සේවයේ නියුතු තනතුර සහ සේවා ස්ථානය:- ...........................................................

 (2). දැනට සේවයේ නියුතු තනතුරට පත්වූ දිනය:- .....................................................

 (3). මුල් පත්වීම් දිනය හා තනතුර :- ........................................................................................

1. (1) දුරකථනඅංකය:-............................................
2. අධ්‍යාපන සුදුසුකම් (සහතිකවල පිටපත් ඇමිණිය යුතුයි)

අ.පො.ස.(සා.පෙළ) සමත් වූ වර්ෂ :-. 1 ........................... 2.............................

අ.පො.ස.(උ.පෙළ.) සමත් වූ වර්ෂය:-................................................

1. වෘත්තීය සුදුසුකම්(සහතික වල පිටපත් ඇමිණිය යුතුයි).
	1. ගිරිතලේ පුහුණු කේන්ද්‍රය - වනජීවී සංරක්ෂණය පිළිබඳ කණිෂ්ඨ පාඨමාලාව
2. පළපුරුද්ද:-...............................................................................................................................

...........................................................................................................................................

1. පසුගිය කාලය තුල උසාවියක වරදකරුවකු වී ඒ අනුව දඩුවම් කිරිමකට ලක් වී තිබේ ද?එසේ ඇත්නම් විස්තර සඳහන් කරන්න.

............................................................................................................................................................................................................................................................................................

1. අයදුම්කරුගේ ප්‍රකාශය:-

මෙම අයදුම්පත්‍රයේ මා විසින් සපයන ලද සියළුම තොරතුරු මාගේ දැනීමේ හා විශ්වාසය පරිදි සත්‍ය හා නිවැරදි බව ප්‍රකාශ කරමි.මෙම බඳවා ගැනීම පිළිබඳව වූ කොන්දේසි අනුව මා විසින් අසත්‍ය තොරතුරු දක්වා ඇති බව පත්වීම් ලබා දීමට පෙර හෝ පසුව අනාවරණය වුවහොත් මාගේ පත්විම අවලංගු කළ හැකි බවත් තෝරා ගැනීමෙන් පසු ඒ බව අනාවරණය වුවහොත් සේවයෙන් පහ කිරිමට යටත් වන බවත් මම දනිමි.

දිනය:.................................... ..............................................

 අයදුම්කරුගේ අත්සන

1. අයදුම්කරුගේ අත්සන සහතික කිරීම:-

මෙම අයදුම්කරු මා හොදින් දන්නා හදුනන අයෙකු බවත් ඔහු අද දින මා ඉදිරිපිටදී මෙහි සුපුරුදු අත්සන තබන ලද බවත් මෙම අත්සන ඔහුගේ බවත් සහතික කරමි.

 ...........................................
 සහතික කරන අයගේ අත්සන සහ නිල මුද්‍රාව

(රජයේ විදුහලක විදුහල්පතිවරයකු නිතිඥවරයකු, සාමදාන විනිශ්චයකාරවරයකු, දිවුරුම් කොමසාරිස්වරයකු, ප්‍රදේශයේ ග්‍රාම නිලධාරීයකු, පූජ්‍ය ස්ථානයක් භාර පූජකවරයකු හෝ රාජ්‍ය සේවයේ මාණ්ඩලික තනතුරක් දරණ නිලධාරියෙකු විසින් අත්සන සහතික කල යුතුය)

1. කලාපභාර සහකාර අධ්‍යක්ෂගේ සහතිකය:-

මෙම ආයතනයේ ....................................................................................... තනතුර දරණ ............................................................................මයාගේ අයදුම්පත නිර්දේශ කර ඉදිරිපත් කරමි.ඔහුගේ වැඩ හැසිරීම සතුටුදායක බවත් විනයානූකූල කටයුතු කිසිවක් නොමැති බවත් ඒ පිළිබඳව කටයුතු කිරීමට අදහස් කර නොමැති බවත් සහතික කරමි.

දිනය:-.......................... ................................................
 කලාපභාර සහකාර අධ්‍යක්ෂගේ අත්සන

 නිල මුද්‍රාව:-